LidanRubinov/Halacha-QA huggingface dataset:
שאלה: הקדשת ספר לעילוי נשמת: האם יש ענין שבספר כותבים שיהיה לעילוי נשמת מישהו? אני בהתחלה חששתי לכתוב הקדשה כי אמרתי שאולי זה יוריד מהמצוה כי אני אהנה ממה שידעו שתרמתי את הספר, השאלה אם זה שיקול נכון?
תשובה: כתוב בנביא: "ונתתי להם בבתי ובחומתי יד ושם טוב מבנים ומבנות" על כך סמכו להקדיש דברים לזכר מישהוא. כשכותבים שהדבר נתרם לעילוי נשמת יש בכך מעלה שכל מי שילמד בספר ילמד לזכות הנפטר. באמת את שם התורם אין צורך וענין לכתוב.
שאלה: פירוש הפטרות: הניתן לקבל הסבר תמציתי של הפטרות פרשות השבוע? אני מעוניינת כעת ב"רני עקרה לא ילדה" עבור חברתי.
תשובה: יש חומשים בהם יש פירוש על ההפטרות. כמו כן, כדאי לקרוא את הפירוש של דעת מקרא על הפטרות אלו. בברכת התורה, WWW.Yeshiva.org.il
שאלה: התלבטות לגבי לימודים מעורבים: לכבוד הרב. הנני בעל תשובה מרקע חילוני, הייתי בישיבה חרדית למשך חצי שנה וכעת החלטתי ללמוד לתואר ראשון. תכננתי ללמוד במכון לב שם הלימודים מופרדים בין בנים לבנות, אך השנה החלה. יש לי אפשרות ללמוד במכללה אחרת שלא החלו הלימודים שם, אך הלימודים מעורבים. האם זה ר שארשם עכשיו ולא אחכה עוד שנה ללמוד במקום מופרד?
תשובה: ב"ה לך. קראתי את מכתבך ואני מאוד מאוד מבין אותך. מצד אחד זה מאוד חשוב ללמוד במסדרת דתית נפרדת, ומצד שני מאוד לא פשוט להפסיד בגלל כך שנה שלמה. חשוב לדעת, שלפי ההלכה אין איסור הלכתי ללמוד עם בנות, כמובן אם אתה שומר על עצמך, ולא מדבר עם הבנות ולא מסתכל עליהן. ולכן אי אפשר לומר לך שאסור לך ללמוד במקום ההוא, ושאתה חייב להמתין שנה. יחד עם זה במקומות אלו שאין הגדרה הלכתית ברורה, פעמים רבות יש שיקול אישי מאוד משמעותי. כל אחד מכיר את עצמו באופן זה או אחר, ובפרט אתה שזכית לעבור שינויים גדולים כל כך בחיים שלך, אתה מכיר את הכוחות שלך, את הנטיות, ואת הכוחות הנפשיים להתגבר. אתה צריך לשבת עם עצמך ולחשוב היטב, האם דבר זה עלול לפגוע במה שזכית להתקדם? במה שהשגת מתוך עמל והתאמצות? במידה ואתה מאמין שזה לא יפגע בך, לך יל זה, והשתדל לקבוע כל יום זמן של לימוד תורה, וכך הדברים לא יזיקו לך. שתהיה לך המון המון הצלחה הרב יצחק גרינבלט Zahig1 gmail.com
שאלה: הלכות סליחות: לכבוד הרב! שתי שאלות אם אפשר בנוגע לסליחות.) אני ברוך ה קם לסליחות ואצלנו בבית כנסת פתאום חלק עומדים חלק יושבים. אני יודע שב"אל מלך יושב." כולם עומדים וב"לדוד אליך ה " כולם יושבים. כל השאר הסתבכתי. האם אפשר לציין מתי עומדים? 2.בסליחות יש קטע שאומרים אחרי סוף פסקה, אומרים "ניפלה נא ביד ה כי רבים רחמיו" עכשיו במילה "ניפלה" ה פ בשוא נע או בשוא נח? וסליחה על ההפרעה.
תשובה: 1. עומדים בוידוי, בי"ג מידות ובד' מלך וד' אלוקים. 2. הפ' בשוא נע.
שאלה: ברכה מיוחדת בנישואין חוזרים: על תשובתך ועזרתך (בעניין טבעת בנישואין חוזרים). סליחה אך שאלה נוספת לי אליך. לאחר הגירושים מבעלי חיינו ביחד חיים משותפים ונולדו לנו ילד וילדה, האם צריכים לעשות תפילה ברכה תוספת כלשהי בתהליך הנישואים או לא?
תשובה: חיים משותפים ללא חופה וקידושין הם חטא חמור וצריכים אתם לשוב בתשובה על כך ולקבל לא לחזור לזה בעתיד. בפרט אם לא שומרים על טהרה החטא חמור עוד יותר קבלו על עצמיכם לימוד עניני טהרת המשפחה ושמירת המצוות ובעזרת ה' תזכו לברכה. באשר לשאלתך. עליכם לפנות לרושם נישואין עפ"י החוק וההלכה והוא יכוון אתכם. בהצלחה הרב מיכאל יומטוביאן
שאלה: לא מתייחסים אלי: אני מעוניינת לדעת כיצד מתמודדים עם התחושה שאנשים ממש מתעלמים ממך. גם כשאני שואלת שאלה הסביבה פשוט מעלמת ממני. איך מתמודדים עם מצבים חברתיים מהסוג הזה? היום נתקלתי בסיטואציה ממש משונה. היינו בחדר שלוש בנות, שתיים ישבו ואני עמדתי. שאלתי אחת מהם איפה היא מתחתנת. בפעם הראשונה לא ענתה, ובעצם בסה"כ שלוש פעמים לא ענתה לי עד שלא אמרתי לה: "טוב אני לא הולכת לשאול את השאלה הזו שוב", ורק אז היא התיייחסה וענתה לי. ממה זה נובע? אנא ממך, תן לי כלי סיבה למה זה קורה?
תשובה: תחושות זה עניין אישי. מן הסתם המציאות הייתה כמו שאת מתארת אולם את הפרשנות שלה את היא הנותנת. ייתכן שבאמת לא שמו לב שאת השואלת או שהן היו עסוקות בעניין אחר ולכן לא רצו לענות על שאלה שאינה בעניין השיחה. העיקרון הוא שאת תרגישי טוב עם עצמך ללא קשר לסביבתך. אמנם זה לא נעים כששואלים שאלה ולא מקבלים תשובה אבל יותר לא נעים כשמרגישים שלא מתייחסים אלייך. את ההרגשה הזו תנטרלי. נסי לחשוב שלא שמעו או שלא יכלו לענות וכד'. אל תחזרי שוב ושוב על שאלתך, בכדי שלא תרגישי שאת מתחננת לתשובה שנמנעת ממך. פשוט תזרמי עם חברותייך, לפעמים תקבלי תשובה ולפעמים לא, אבל תמיד תרגישי שאצלך הכל ר ואם יש שאלה שלא קיבלת עליה תשובה הרי שבהמשך תקבלי עליה תשובה. הרב בנימין במברגר
שאלה: כלאיים בקטניות: מה המרחק שעלי להרחיק בין שעועית לאפונה?
תשובה: וברכת ד' אני מבין שהשאלה איננה בשדות אלא שורה קטנה של שעועית או אפונה. בהרחקות של קטניות נחלקו האחרונים יש אומרים שקטנית כירק ויש להרחיק 15 ס"מ בין אחד לשני, ויש אומרים שדינם כתבואה ויש להרחיק 4.9 מטר. להלכה נראה שיש להחמיר ולהרחיק ששה טפחים (60 ס"מ) בין שתיל לשתיל. הרב יהודה הלוי עמיחי מכון התורה והארץ כפר דרום אשקלון
שאלה: התרת נדרים לאישה נשואה: הרב אני נשואה מספר שנים. מגיל בת מצווה התפללתי תפילת שחרית מנחה. גם לאחר הנישואים והלידות הראשונות המשכתי ב2 תפילות. לאחרונה, בתקופת הלידה האחרונה, הרגשתי שהדבר מכביד עלי מאוד ובא על חשבון הילדים וכבר מס חודשים שהורדתי תפילת מנחה. האם יש צורך לעשות התרת נדרים? ואם כן, איך? ובאותו עניין, אני אשכנזיה ובעלי ספרדי. מהבית הורגלתי לא לאכול לאחר הדלקת נרות. הבנתי שהספרדים יכולים להדליק נרות ולהתנות שעוד לא קיבלו שבת ולאכול עד השקיעה. עד עכשיו לא הייתי אוכלת לאחר הדלקה. (גם לאחר הנישואים). האם גם לזה אני צריכה התרת נדרים? יש עוד כמה תחומים כאלה, השאלה מה הכלל? לאיזה דברים צריך לעשות התרת נדרים? האם בעלי יכול לעשות לי? האם התרת נדרים של ראש השנה תופסת לחלק מהמקרים?
תשובה: אין אפשרות להתיר הלכות קבועות על ידי התרת נדרים אלא רק מנהגי חומרא. בעלך יכול להיות שליח להתרת נדרים. רצוי לא להסתמך על התרת נדרים של ערב ר"ה. את הנהגתך בתפילת המנחה את יכולה להתיר. גם אשכנזיות יכול להתנות שאינן מקבלות שבת עם ההדלקה אך כל העדות מתנות רק בשעת הדחק, כגון: לעניין נסיעה הכרחית כשמדליקים נרות לפני הזמן וכדו', אך לצורך אכילה לא נראה להתיר אלא לחולה.
שאלה: מנהגים כשההורים גרושים: אמי ספרדיה ואבי אשכנזי. כשאבא שלי היה בחיים אז היינו הולכים לפי האשכנזים. ואז הורי התגרשו וחייתי רק עם אמי, אז הרב שלי אמר שבגלל שאני חיה עם אמא אז אני צריכה ללכת לפי המנהגים שלה ועכשיו כשאבי נפטר אז בכלל אני צריכה ללכת לפי המנהגים של אמא. זה נכון או שצריך להישאר לפי האשכנזים כי בכל זאת הוא אבי?
תשובה: בעיקר עפ"י הדין הולכים אחרי האבא, כמו אם האב כהן והאם ישראלית הבנים כהנים, אבל יש דין שצריך ללכת אחרי מנהג המקום וכיון שאת כרגע ברשות אמך ובמקומה ראוי שבינתיים לנהוג כמנהגיה עד שתינשאי בע"ה ואז תלכי אחרי אישך.
שאלה: הבדל בין גמרא למשניות: הייתי מעוניין לדעת מה ההבדל בין גמרא למשניות.
תשובה: משניות הם פסקי הלכות של התנאים. בעבר היו לומדים הכל בעל פה וכשראה רבי יהודה הנשיא שהתורה עלולה להשתכח ליקט וסידר את דברי התנאים לשישה סדרי משנה. לאחר זמן הם גם נכתבו. במקביל למשניות יש קבצי דברי תנאים בשם ברייתא ותוספתא. לאחר תקופת התנאים הייתה תקופת האמוראים. האמוראים דנו בדברי התנאים במשניות ובברייתות והדיונים שלהם, כולל המסקנות ההלכתיות, מופיעות בגמרא. כלומר, הגמרא מבארת את המשנה ומסבירה את המציאות של המשנה ומוסיפה עוד עניינים שנלמדו בבית המדרש של האמוראים. רבינא ורב אשי ערכו את התלמוד הבבלי.
שאלה: הכנת חלות לקראת שבת: לרב המשיב, הכשרתי את התנור שלי לפרווה (לפי ההלכה) וכעת אני רוצה לאפות בו חלות לשבת, וחשוב לי שהן יהיו פרווה, אך יש ברשותי תבנית שהשתמשתי בה לאפיית דברים חלבים. רציתי לדעת מה דין התבנית. 1. האם ברגע שאני אשתמש איתה בתנור הפרווה היא תהפוך את התנור לחלבי? 2. האם המאכל יהיה חלבי? 3. אם כן מה עליי לעשות ע"מ להפוך אותו לפרווה? או שזה חסר תקנה כמו פסח ומכיוון שלא ניתן לעשות ליבון חמור עליי לקנות תבנית חדשה? 4. שאלה נוספת היא האם לרשת המצוייה בתנור יש את אותן ההלכות או שקימות להן הלכות אחרות, אם כן, מהן? ושבת
תשובה: 1. לא. 2. אם לא השתמשת בתבנית ב-24 שעות לחלב, המאכל ישאר פרווה. לשיטת הספרדים אפשר גם לכתחילה לאפות בתבנית זו ולאכול עם בשר ממש. לפי האשכנזים, הרבה מהפוסקים כותבים שאין לאכול לחם זה עם הבשר ממש. מותר יהיה לאכול בארוחה הבשרית אולם לא עם הבשר ממש. 3. ניתן להכניס את התבנית לתנור בחום גבוהה לכמה דקות או להשתמש באפיה עם נייר אפיה, ואז יהיה מותר לכולם לאכול את החלה כפרווה לכל דבר. 4. אם לא שמים אוכל ממש על הרשת אלא רק תבנית, דינה קל יותר מהתבנית.
שאלה: מעשר כספים לספרי קודש לחילוני: האם ניתן לכתחילה לרכוש מכספי מעשר ספרי קודש לחבר שכרגע אינו שומר תורה ומצוות?
תשובה: מותר. כפי שמותר לתת מעשר כספים לארגון העוסק בהחזרה בתשובה.
שאלה: התמחות במשפטים: אני סטודנט למשפטים ובכוונתי להתמחות בפלילים. ברצוני לדעת, האם מותר להתמחות בתחום זה רק כסניגור או גם כפרקליט (תובע) מטעם המדינה? אשמח אם הרב יוכל להרחיב מעט בנושא. מראש!
תשובה: מכיון שאין בי"ד רבני שדן בפלילים מותר לעבוד בפלילים אך צריך ללמוד את הנושאים גם בהלכה ולהכניס ככל האפשר את ההלכה לתוך המשפט הכללי.
שאלה: טלטול כלב חולה בשבת עם אסמכתא ברורה: כבוד הרב, נתת לי תשובה טובה,אך אני מבקש אסמכתא בבקשה מהתורה או מהגמרא חשוב לי לציין שהפנייה ברורה לאסמכתא הנכונה תגרום נחת רב להרבה אנשים. שאלה מאוד חשובה שעוד לא הצלחתי לקבל עליה תשובה ברורה. האם מותר להסיע בשבת כלב שמצבו אנוש לבית החולים לחיות או האם מותר לטלטל כלב חולה לוטרינר? גם אם התשובה שלילית אני צריך אסמכתא כתובה וברורה בבקשה לנושא.
תשובה: עקרונית, אין לחלל שבת בין באיסורי תורה ובין באיסורי דרבנן לצורך טיפול בבעל חיים חולה בשבת. בדיני רפואת האדם ח גזרו על טיפולים שונים שאין לעשותם בשבת. (גזירת 'שחיקת סממנים'). בטיפול בבעל חיים גזירה זו אינה קיימת, ולכן כל מה שאסור בגלל גזירה זו בטיפול באדם החולה מותר לעשות לבעל חיים ובלבד שאין בטיפול לא איסור תורה ולא איסור דרבנן אלא רק איסור הנובע מהגזירה המיוחדת של שחיקת סממנים. לכן למעשה, על כל טיפול בבע"ח יש לברר האם הטיפול אסור מהתורה או מדרבנן ואז אסור לעשותו בשבת או שהוא אסור רק משום גזירת שחיקת סממנים ואז הוא מותר. לדוגמא: זריקה תת שרירית אסורה משום שחיקת סממנים ומותרת בשבת בבע"ח. היתר נוסף שיש בטיפול בבע"ח הוא אמירה לגוי. כלומר, מותר לבקש מגוי שיטפל בבע"ח ואפילו שהוא יעשה מלאכות האסורות מהתורה. ולכן מותר לבקש מגוי שיסיע את הבע"ח בשבת לוטרינר (גוי! או יהודי שיודע את ההלכות) לצורך טיפול. דינים אלו נכונים לא רק כשהבע"ח נוטה למות אלא גם בחולי רגיל או אפילו כדי למנוע צער בעלי חיים.  עיין שו"ע אורח חיים סימן שלב ומשנה ברורה סעיף קטן ה ו ט  שמירת שבת כהלכתה סוף פרק כז
שאלה: שיעור תורה באינטרנט: האם מותר לי למחוק שיעור תורה מוקלט שהורדתי למחשב?
תשובה: כן.
שאלה: פערים דתיים בין גר לחברתו: לצערי הגעתי למצב בו אני צריך להחליט החלטה די גורלית, אספר בקצרה בלי להיכנס ליותר מדי פרטים. אז ככה אני גר. הכרתי מישהי עוד לפני תחילת הגיור שמאד עזרה לי במהלך התהליך הזה(לא יודע אם הייתי מסיים אותו בלעדיה), הכל היה טוב ויפה. הבעיה היא שחינכו אותה בבית להיות דתיה "לייט" לצערי הרב.היא ציפתה שאני אהיה בדיוק כמוה בהשקפותי והכל יהיה ר, אך הנה התהפכו היוצרות. ה יתברך נותן לי כוחות אדירים רק להתחזק ולהתחזק.הבהרתי לחברה שלי שמבחינתי כל אדם צריך להתחזק כל החיים והבהרתי לה שזה המטרה שלי.עכשיו מתחיל כל הבלאגן.אני חייב לציין שאנחנו ביחד כבר שנתיים וחצי וחוץ מהפערים הגדולים ברמה הרוחנית הכל מושלם בינינו.אנחנו ממש משלימים אחד את השני יש המון אהבה,נתינה,הקשבה,תקשורת ממש טובה,כיף לנו.הכל מושלם. דיברנו על זה כבר אלף פעמים בשנה האחרונה ותמיד זה נגמר בדמעות ופשוט דחינו את זה לפעם אחרת בתקווה שהכל יהיה ר.ועכשיו אנחנו בשלב של ההתפשרויות.שנינו מוותרים המון.מכיוון שאצלה האושר והחופש בעולם הזה בא אצלה קודם כל ואז כל השאר, אז יוצא שגם היא מקריבה המון מבחינתה והיא לא מוכנה לוותר יותר מדי. 1)השאלה עד כמה אפשר לוותר? היא רוצה מיטות לא מופרדות, חתונה מעורבת עם מחיצה רק בהתחלה, לטייל בחו"ל, לא רוצה לשים כיסוי ראש, לא רוצה להתלבש בצניעות על פי ההלכה, ללכת לחופים מעורבים, מסיבות וכו.זה הדברים שאני זוכר כרגע שהם בעייתיים.כל שאר הדברים הגדולים אנחנו ר איתם (שבת, כשרות, נידה.). מצד אחד אם ניפרד אז היא כנראה תמצא לעצמה איזה בחור דתי לייט כמוה ותשאר ככה כל החיים. מצד שני אם נישאר ביחד קיים סיכוי לא נמוך שבאמת היא תתחזק עם הזמן, בעיקר בשל העובדה שהיא תתנתק מהסביבה שלה (חברות חילוניות, משפחה לא ממש חזקה.), ואולי בסוף עם המון סיעתא דשמיא נצליח לתקן מה שפגמנו. היא גם מודעת לעניין שהיא צריכה להתחזק ושהיא במצב רוחני לא משהו והיא מראה מוכנות להשתפר לאט לאט אבל לא מוכנה להבטיח כלום. 2)האם מותר לוותר על דברים בהווה בשביל שבעתיד יהיה יותר טוב? 3)לפעמים אני חושב שהקב"ה שלח אותה אליי עקב כל התחינות והתפילות שסבתא שלי מדי יום, כל האחים והבנים שלה התחתנו עם גויות, והיא היתה בוכה כל יום על זה ועכשיו חברה שלי עזרה לי להתגייר ולפעמים אני חושב שהתפקיד שלי בעולם הזה זה לעזור לה להתחזק.האם מותר לחשוב ככה? לכם, יישר כח על עבודת הקודש תזכו למצוות.
תשובה: דבריך נוגעים ללב. עצתי, אם אתה חזק ברצונך לשמור על המצות בשלמות ואתה בוטח בעצמך שתוכל במשך הזמן לחזק אותה, אני ממליץ לך לשאת אותה לאשה. אך על מטות נפרדות חייבים לשמור בזמן האיסור. על חתונה מעורבת אפשר להתפשר, אבל לא על ריקודים מעורבים ממש. ובכלל, כדאי להתייעץ עם רב ולקבל הדרכה מפורטת איך להתקדם בצורה נכונה.
שאלה: עד קידושין פסול: לכבוד הרב החיים וה אודה לכת"ר אם יואיל להשיב לי בדין קידושין שנמצא אחד העדים פסול שני בשני בחד בעל כאישתו בקורבת אם. כאשר עדי הקידושין הם גם עדי הכתובה. והחתן ייחד את העדים. החתן ממוצא אשכנזי. הזוג כבר היו ביחד טרם שנודע הפסול וכשנודע הפסול הייתה האישה נידה. כיצד הכריעו הפוסקים האשכנזים במח החת"ס והמהרי"ו בעניין זה? האם יש להצריך בחופה השנית מניין? ברכת אירוסין? ברכות החופה? כיסוי הכלה בהינומה? עדי יחוד? באם צריך עדי יחוד כיצד יש לנהוג בדיעבד שעשו חופה שנייה בלא עדי יחוד (האפשר להקל מצד עוגמת הנפש של הזוג) היכן אוכל למצוא מקורות להעמקת הנושא בפרט בפסיקה האשכנזית? מחילה על מבול השאלות ו אלדד
תשובה: לפני שאני נכנס לגוף הענין, צריך להעיר שבדרך כלל יש בחתונה עוד אנשים וגם אם אחד העדים פסול אז יש עוד אנשים שראו. ולעניין הכתובה, בכל מקרה גם ללא העדים הבעל עצמו חותם, אז הוא מתחייב בכל מקרה. וזה לא פוסל לא את הקידושין ולא את הכתובה. ולא צריך לעשות לא חופה נוספת ולא כתובה נוספת. ולמקורות נוספים יסתכל באבן העזר סי' מב ויעיין בפתחי תשובה ובחת"ס ומביאים שם תשובות רבות. אין זו שאלה חדשה.
שאלה: ניקיון הגוף : אדם שבגדיו רטובים בשתן, או שיש לו טחורים והוא מצטער לנקות אותם כראוי, האם מותר לו לברך על אוכל? האם אסור לו לאכול עד שינקה גופו? האם מותר לו לאכול בלי ברכה? מה לגבי אכילת לחם, שאז ברכת המזון היא דאורייתא? איך ינהג בענין אכילת מצה בפסח? איך ינהג בענין שלוש סעודות בשבת?
תשובה: כל הבעיה בקיום מצוות בגוף שאינו נקי היא רק הברכות והתפילות אולם בקיום מצוות עצמן ללא הברכות מעיקר הדין אין בעיה ולכן גם אם יש בעיה של גוף נקי יש לקיים את כל המצוות. לעצם הענין, רק צואה או מי רגלים או ריח רע הנובע מדברים שהתקלקלו (מים סרוחים אוכלים שהתקלקלו) יש בהם בעיה של תפילות וברכות אולם בדברים שמטבעם מדיפים ריח רע, מעיקר הדין אין בהם בעיה. (כמו נפט, תרופות, מאכלים חריפים ואפילו הקאה) בגדים הרטובים משתן: אם הבגדים מכוסים בבגדים אחרים מותר להתפלל ולברך כרגיל. אם מדובר בבגדים עליונים יש להחליפם. טחורים אינם אוסרים אמירת דבר שבקדושה כיון שהם רק דם. אולם אם מעורב בדם גם הפרשות מהגוף יש לרחוץ המקום לפני הברכות והתפילות. אם הדם עצמו מסריח אפשר להסתפק בהתזת בושם וכד' כדי להפיג את הריח הרע. אדם שבאופן קבוע, עקב מחלה וכד', יוצא ממנו דם המעורב בהפרשות שמונעות ממנו להתפלל הקלו הפוסקים שינקה עצמו לפני התפילה ומיד יתפלל ולא יחשוש שמא שוב יצא ממנו דם. שנה טובה ובריאות שלמה.
שאלה: ניקיון הגוף: לכבוד הרה"ג יעקב אריאל שליט"א שלחתי שאלה בענין לימוד הלכות לנשים ללא ברכות התורה. שאלת אותי מנין שמותר לאשה ללמוד תורה לפני ברכות התורה. אמרו לי שנשים ספרדיות אינן מברכות ברכות התורה (אולי רק לפי חלק מהמנהגים), ובכל זאת במשך כל הדורות לימדו לנשים את ההלכות הנצרכות לנשים, כמו כשרות המטבח וכדומה, למרות שהאשה לא בירכה ברכות התורה. השאלה שלי היא כך: אם יש אשה שגופה או בגדיה אינם נקיים, והיא מצטערת להתנקות, האם מותר לה לברך על אוכל? האם מותר לה לברך ברכות התורה? האם מותר לה לשאול שאלות בהלכה למרות שלא בירכה ברכות התורה? האם מותר לה לקרוא ספרי הלכה?
תשובה: נשים ספרדיות מברכות ברכת התורה, כך נפסק בשו"ע. לכן אין ללמוד תורה לפני הברכה. גוף נקי פירושו גוף לאחר ריקונו ולא לכלוכים אחרים. רק תפילה אסורה בגוף לא נקי.
שאלה: כשרות - עובדת גויה: לסבתא שלי יש עובדת גויה. היא מבשלת לעצמה בכלים שלה, ולימדו אותה להיזהר עם הכלים. אחרי שהיא אכלה אוכל לא כשר, בכלים שלה, היא שתתה מים מבקבוק אישי שלה, אבל הצמידה את שפת הבקבוק אל הברז. האם יש בכך בעיה או שהמעט שאולי נמרח של הכוס בוודאי בטל ברוב של המים שיוצאים מהברז?
תשובה: אין בעיה. בכל אופן, ניתן לנקות את הברז.
שאלה: מגבת המטבח: מגבת מטבח, שניגבו בה זיעה או כיסא מלוכלך וכדומה, האם מותר לנגב בה את הידים לקראת הסעודה? האם מותר לנגב בה כלי אוכל? מגבת מטבח שהיו עליה נמלים, וניערו אותה, האם חוששים שמא טיפסו עליה עוד נמלים אחרי כן?
תשובה: אמנם זיעה היא דבר מאוס, ואין לאכול דברים מאוסים משום "בל תשקצו", אך באופנים שאינו ניכר ואינו מורגש אין בכך מיאוס, ולכן אין בעיה. זיעה אינה "מאכל לא כשר". לגבי המגבת, אם אין סיבה מיוחדת לחשוש שיש שם נמלים (כמו למשל איזור שמצויות בו נמלים רבות ויש על המגבת שיירי מאכל מתוקים) לא צריך לחשוש, ובודאי לא מיד לאחר הניעור.
שאלה: לגרד את הראש תוך כדי הכנת אוכל: אמא שלי הכינה אוכל, וגירדה את הראש או נגעה במקומות המכוסים. היא אמרה, שגם אם עובר משהו מהידיים אל האוכל והכלים, זה בטל ברוב. האם זה נחשב "ביטול ברוב לכתחילה" ולכן אסור לעשות כן? בנוסף, אם היא נגעה רק בחתיכה קטנה של האוכל, אז הלכלוך לא בטל ברוב, ולכן גם החתיכה הזו תיאסר באכילה?
תשובה: אין איסור לנגוע באוכל לאחר מגע במקומות מכוסים, ולכן הכל מותר ולא צריך רוב וכמובן אין בעיה של ביטול לכתחילה ברוב. רק במקום שהדבר גורם לאנשים למיאוס והמאכל מעורר אצלם דחייה, יש בעיה לאכול משום "בל תשקצו". וכמובן, תמיד חשוב לשמור על היגיינה כדי לא להעביר זיהומים ומחלות.
שאלה: ניקוי שומן טרף: כלי אוכל שהתלכלך משומן טרף, האם יש עניין לשטוף אותו כמה פעמים בסבון חזק, כדי להסיר את השמנוניות או שמספיק לתת עליו סבון כלשהו, כדי לפגום את טעם השומן?
תשובה: יש לנקות עד כדי שלא ישאר שם שומן. אם השומן או הסיר היו חמים יש להכשיר את הסיר.
שאלה: בישול עם יין ע"י חילוני: אני חזרתי בתשובה לפני כ -10 שנים, אני לומד בישיבה 7 שנים. אמא שלי אינה שומרת תורה, אך המטבח כשר, ולכן אני אוכל בבית. רציתי לשאול : 1)האם במקרה שאמא שלי מבשלת תבשיל ומוסיפה בו יין, התבשיל נאסר? (במקרה שהיין אינו מבושל) 2) אם היא הביאה לי תבשיל לביתי ואני לא יודע אם היא השתמשה ביין מבושל או לא. מה הדין? 3)אם התבשיל נאסר האם זה אוסר גם את הסיר שבו בושל התבשיל? בתנאי שאין פי 60. וכן מה הדין כשאני לא יודע אם היה פי 60.
תשובה: אם אמך אינה שומרת שבת ייינה אסור בשתיה וחלים על היין כל דיני הדברים האסורים
שאלה: קמח מלא שהיה במקרר: יש לי קמח מלא שנקנה טרי והיה בהקפאה, ומחוסר מקום הוא עבר למקרר למשך כמה ימים. האם ניתן להשתמש בו ללא ניפוי? כמו כן, כמה זמן ניתן להשאיר קמח מלא בין הטחינה לבין ההקפאה?
תשובה: וברכת ד' כל מקום שהוא פחות מ 16 מעלות אין בו התפתחות חרקים, כך שגם מקרר הוא כהקפאה ואין צורך לחוש. אפשר להניח עד 24 שעות, אבל עדיף פחות וגם תלוי בחום היום. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עליה לבית העלמין בשנה ה1: סבא שלי נפטר לפני 3 חודשים. מכיוון שהייתי בהריון בחודש ה9 היה לי נורא קשה לעלות בחודש ומאז ילדתי ולא ראיתי את המצבה,ומרגישה שלא התמודדתי עם האובדן.אני מאוד רוצה לעלות ביום שישי (טבלתי כבר),נאמר לי שרק בערב ראש חודש מותר.האם זה ממש קריטי רק בזמן הזה או שאפשר בכל יום.אני ממש רוצה לעלות אליו.
תשובה: את יכולה לעלות. מותר לעלות גם שלא בערב ראש חודש אולם כדאי שלא להרבות בעליה ובמיוחד לא בשנה הראשונה.
שאלה: קופות גמל שהן בהכשר הבד"ץ: ברוך ה, בימינו יש קופות גמל שהן בהכשר הבד"ץ, כלומר, הן משקיעות רק במניות של חברות שאין בהן חששות של איסורי ריבית, שבת וחמץ בפסח. האם יש חובה הלכתית להעביר את הקופות לקופות עם הכשר? אדם שהעביר את הקופה לקופה כשרה, האם מותר לו להעביר בחזרה לקופה שאינה כשרה?
תשובה: אסור לסייע לדבר עברה, ולכן כשיש קופת גמל שאינה מסייעת לדבר עברה היא עדיפה על קופה המסייעת לדבר עברה.
שאלה: לשמוע לשון הרע כדי לייעץ - מותר?: שלו וברכה, יש לי חברה שיש לה קשיים עם בעלה (לפי מה שהבנתי ממנה יש לו בעיה נפשית לא פשוטה). היא מספרת לי על הקשיים וכמובן אומרת על בעלה דברים לא טובים שקשה לה להתמודד איתם. האם מותר לי לשמוע את הסיפורים שלה? היא באמת מסכנה ומתמודדת עם בעל לא פשוט. אני מנסה לחזק אותה באמונה ולתת לה עצות כפי יכולתי. אני לא מסוגלת להגיד לה לא להמשיך לספר לי כי היא ממש במצוקה גדולה. אני לא יודעת אם אני היחידה שהיא מספרת לה את הדברים, ייתכן שלא. וחוץ מזה היא גם מתייעצת מדי פעם עם ת"ח וזה עוזר מעט אבל עדיין מצבה נשאר מעורר רחמים רבים. השאלה שלי היא האם מותר לי להקשיב לה ולהבין אותה ולנסות כפי יכולתי לחזק אותה ולתת לה עצות?
תשובה: ודאי שהענין מותר וזה מצווה גדולה ואין בזה כלל חשש לשון הרע.
שאלה: נופש באילת בראש השנה: משפחתי סגרה חופשה באילת לשבוע בו חל ראש השנה. ראוי לציין כי אנחנו מבשלים ואף מביאים אמצעי בישול, כגון: פלטה, כיריים חשמליים וגזית משום שאין בחדר. מאחר והחג חל ארבעה ימים רציתי לדעת מהם ההלכות בדבר ובכלל וממה צריך להימנע? (כמו בכל מלון יש צוות בידור, מוזיקה, בריכת שחייה וכד )
תשובה: גם בבית מלון יש לנהוג מבחינה הלכתית כמו בבית. הדברים שהזכרת אסורים בחג. בוודאי בראש השנה יש להתמקד בתפילות וביום הדין ולא בבילויים.
שאלה: דם כבד שירד על התבנית: צליתי כבד בתנור והנחתי תבנית מתחת לקבל את הנוזלים אבל שכחתי לשים מים וכל הדם ירד על התבנית. מה דינה של תבנית זו, האם כשרה או טרפה? ואם כן, האם אפשר להכשירה? ושבת
תשובה: התבנית נטרפה ויש להכשירה ע"י הגעלה.
שאלה: שמן בשרי לדגים: ברצוני לשאול בעניין תערובות שמן שמטגנים בו במהלך השבוע שניצילים וכו ובכל יום מטגנים בו גם חצילים ופלפלים ומגישים את החצילים לשולחן ואנשים אוכלים את זה עם דגים, האם זה מותר לכתחילה או בדיעבד אם נעשה כך? והאם יש הבדל בן ארוע שהוא מהדרין או רבנות?
תשובה: לא צריך לחשוש לזה עד כדי כך. יש שיטות שאומרות שבימינו אין שום בעיה בגלל שהטבעים השתנו. חכמי הרפואות אומרים שאין בזה סכנה. וכל שכן פה, שזה רק טעם בלוע, שלא צריך לחשוש.
שאלה: להכין קפה ממים שהרתיח גוי: גוי שהרתיח מים בשבת, האם מותר ליהודי להשתמש ולהכין לעצמו קפה? אינני זוכר את הסימן בשו"ע וברמב"ם, ובאם יש עוד מקורות ומראה מקומות אשמח לקבל את תשובתם של הרבנים שליט"א, לשנה טובה ומתוקה בתוך כלל ישראל תכתבו ותחתמו. וישר כח.
תשובה: זה לשון הספר שמירת שבת כהלכתה:  פרק ל סעיף נח  "נכרי שהרתיח מים בשביל עצמו במקום שיש חשש שהוסיף או יוסיף מים בשביל היהודי, אסור ליהודי להנות מן המים בשבת עצמה אבל במוצ"ש הם מותרים לו מיד. כשלא קיים החשש כגון שהנוכרי אינו מכיר את היהודי כלל, כגון יהודי שהגיע לבית קפה של נכרי שמבשלים בו בד"כ רק לצורך נכרים והלה כבר הרתיח את המים או יהודי המתאכסן בבית הנכרי והוא הודיע לו מראש שאין רצונו לשתות אצלו מים חמים בשבת, והלה הרתיח את המים, הרי מותר לו לשתות מהם".  הדברים מבוססים על השו"ע בסימן שכה בעיקר סעיפים ד ה, י-יב
שאלה: דמות אישה בקומיקס ו רה מצוירת: לך כבוד הרב אני נרוא אוהב קומיקס ואנימציה יפנית. 1. האם מותר לי לראות את זה אם הדמות צנועה והגוף שלה אינו חשוף? 2. האם מותר לי לקרוא את זה? 3. והאם מותר לי לקנות בובות של הדמויות האלה, כולל של הנשים, או שלא? על התשובה.
תשובה: אם זה לא מעורר דמיונות וציורים שאינם צנועים, מותר.
שאלה: הרהורים על ביקור בירח: ב"ה מספרים בחדשות אודות משלחת לירח, ושם מוזכר. שתי החלליות יבצעו מדידות מדויקות כשהן מקיפות את הירח וכך ינסו ללמוד יותר על כוח המשיכה סביבו. לטענת מדענים, הנתונים שיאספו האסטרונאוטים יעזרו ללמוד על תכונות ליבת הירח שכרגע מוגדרת חידה ועל אופן היווצרות הירח לפני 4.5 מיליארד שנים. וכל מאמינים שהעולם נברא בששת ימים ושביום רביעי של הבריאה נתלו המאורות, יש לענות על אומרם "ועל אופן היווצרות הירח לפני 4.5 מיליארד שנים" עשרה דורות מאדם ועד נוח, וכן עשרה דורות מנוח ועד אברהם, ובכולם התורה מגלה לנו כמה ימי חייהם. חוץ מאדם הראשון שנאמר בו "ימי חייו אשר חי" ולמה הדיוק הזה? כי ביום שנברא היה לו גיל מסוים ואכן לא שייך לומר שהוא מת בגיל 930 שנה כי הגיל שלו היה יותר מכך, ה 930 הם רק "אשר חי" ולא שייך לגיל שלו. ודרשה זו יפה כוחה לכל בעלי החיים שנבראו בששת ימי בראשית שהיה להם גיל מסוים. שאם הייתה לוקח שור שנברא בששת ימי בראשית (ביום שנברא) ומביא אותו למעבדה שבימינו היו מוצאים שיש לו גיל מסוים, אבל אם באמת הוא חי אותם השנים? בוודאי לא כי רק עתה נברא. על דרך זו יש לייחס ענייני הגיל לשמש ולירח ולכל צבא השמים. צדקו בעלי המעבדה בגיל השור וצדקו המדענים בגיל הירח אך אם באמת הגיל מעיד שהיו במציאות וחיו כל אותו הגיל? מי שחושב כן כאומר הביצה נוצרה לפני התרנגולת. הפעם תשובה ולא שאלה לרב! ואשמח לקבל הערה כנה!
תשובה: קראתי ונהנתי.
שאלה: צניעות בדרך למקוה: גברים שהולכים למקוה עם מגבת על הכתף, או מגבת בידם, האם אין כאן משום חוסר צניעות? האם לא צריך להצניע את הליכת הגברים למקוה כמו האשה? נראה לי כאן משהו שקצת אינו צנוע. עצם הסיטואציה שאישה רואה גבר עם מגבת היא יודעת שבעוד מספר דקות כולו ערום. לדעתי צריך לתת את הדעת על כך בעולם החרדי ובבקשה שכשהולכים למקוה יקחו האנשים את חפציהם כולל מגבת בשקית או תיק סגור.
תשובה: לרוב האנשים זה לא מעורר דמיונות. בכל אופן, הצניעות תמיד יפה.
שאלה: סמינר בבית מלון בשנת אבל: אני בשנת אבל על אבי, ומידי שנה במקום העבודה מארגנים סמינר לכלל העובדים בבית מלון. הסמינר כולל הרצאות בנושאים שונים, תכניות גיבוש, הופעת אמן אורח וכו, כמו כן, הנסיעה בדרך לבית המלון מלווה במוסיקה. האם ראוי להשתתף בסינר כזה (מה גם שלא בטוח שיהיה מנין לתפילה)? ב מראש
תשובה: : אם ניתן לעשות הפרדה בין החלקים של הבילוי לשאר החלקים מותר. הניגונים בדרך לא סיבה לאסור. אם אי אפשר להפריד אין להשתתף.
שאלה: מעבד מזון בשרי: במעבד מזון שנטחן בו בשר, האם מאכלים אחרים שנטחנים בו, כגון: ירקות ועלים, ניתן לאכול אותם עם מאכלי חלב? האם יש חילוק כאשר עם הירקות נטחנים גם פלפלים חריפים?
תשובה: אין לאכול עם מאכלי חלב, ואם תרצה תוכל להגעיל את הסכינים ולהשתמש במעבד אחרי שטיפת המיכל פעם אחת למאכל שאינו חלבי, ואח"כ תוכל להכין גם לצורך מאכלי חלב. אם נטחנו גם פלפלים חייבים להגעיל גם את הסכינים ורצוי גם את המיכל ולכל הפחות לא להשתמש כד' שעות.
שאלה: מנהגי גר שהתגייר: גר שמתגייר בארץ ישראל, על פי איזה מנהגים הוא צריך לנהוג ספרדים או אשכנזים? לפי מוצאו? לפי מי שמגייר אותו? לפי איך שהוא בוחר?
תשובה: שאלה טובה. אם היו שואלים אותי הייתי אומר לו לנהוג כמנהגי ספרד, מכיוון שבשיטת יהודי אשכנז יש הרבה חומרות, וגר שמתקרב אל עמ"י ומתגייר עדיף שישמור קודם כל את המינימום ואז יוסיף על עצמו את החומרות. אמנם אם מי שמקרב אותו הוא אשכנזי וכל החברה שהוא נמצא בה הוא אשכנזי, שינהג כמוהם אבל שיודיעו לו לפני כל מנהג אם הוא רוצה לנהוג אותו או לא.